Nacionalinė alėja

Naudojimas

Nacionalinė alėja kartu su Vašingtono sostinės zona yra pagrindiniai objektai, kurių dėka JAV sostinė tapo vienu iš populiariausių turistų lankomų vietų šalyje. Tačiau alėja yra ne tik mėgstamas turistų centras. Ji yra naudojama ir kitiems tikslams.

Protestai ir mitingai

Didelė ir atvira nacionalinė alėja šalies sostinės centre yra patraukli vieta rengti visų rūšių protestams ir mitingams. Vienas iš garsiausių pavyzdžių yra 1963 žygis į Vašingtoną - politinis mitingas už afroamerikiečių pilietines teises. Mitingo metu Martinas Liuteris Kingas pasakė savo garsiąją kalbą „Aš turiu svajonę”.
Masiškiausias oficialiai užfiksuotas buvo 1969 metų spalio 15 dienos Vietnamo karo moratoriumo mitingas. Tačiau vėliau galėjo įvykti ir dar masiškesni mitingai, nes nuo pastarojo mitingo policija nebeskelbė oficialių duomenų apie apytikslį žmonių skaičių susibūrimuose, rengiamuose nacionalinėje alėjoje. 2004 metais įvykęs žygis už moterų gyvybes yra laikomas didžiausiu alėjoje surengtu mitingu. 2007 metų sausio 17 dieną dešimtys tūkstančių protestuotojų, prieštaraujančių karui Irake susirinko nacionalinė alėjoje išreikšti pilietinę nuomonę. Šis mitingas sudarė precendentą, leidusį lyginti šį mitingą su protestu prieš karą Vietname.

JAV prezidento inauguracija

JAV prezidentų inauguracijų metu, žmonės, norintys pamatyti, kaip prisiekia išrinktasis JAV prezidentas, renkasi nacionalinėje alėjoje.
2008 metų gruodžio 4 dieną JAV prezidento inauguracijos organizacinis komitetas pranešė, kad pirmą kartą visa nacionalinė alėja bus atvira visuomenei, kad daugiau nei bet kada žmonių galėtų iš patogios pozicijos pamatyti prezidento inauguracinę ceremoniją. Šis sprendimas buvo priimtas dėl numatyto masinio daugiau nei 2 milijonų žmonių dalyvavimo 2009 metų sausio 20 dienos prezidento Barako Obamos inauguracijoje. Nepaisant šio sprendimo, žmonių, siekiančių pateikti į renginį, minia perlipo, o vėliau ir pašalino apsaugines tvoras, pastatytas aplink Smithsonian instituto prižiūrimą Mary Livingston Ripley sodą, esantį už šešių blokų nuo tos vietos, kur B. Obama davė inauguracinę priesaiką. Minia sutrypė ir išrovė sodo augmeniją.  Daugiau nei tūkstantis žmonių su bilietais praleido ceremoniją, nes policija nukreipė juos ne tuo keliu. Asmenys su bilietais, nepatekę į renginį gavo inauguracijos ceremonijos vaizdo įrašus, Obamos ir viceprezidento Džo Baideno nuotraukas, taip ir ceremonijos nuotraukas.

Kiti renginiai, pramoginiai renginiai

Nacionalinė alėja gan ilgai yra Vašingono gyventojų lengvo laisvalaikio dalis. Nacionalinėje alėjoje gyventojai bėgioja, rengia iškylas ir panašiai. Smithsonian karuselė, esanti priešais Menų ir pramonės pastatą, yra populiarus sezoniškai veikiantis atrakcionas. Karuselė buvo pastatyta Gwynn Oak parke netoli Baltimorės, Merilando valstijoje 1947 metais, ir buvo perkelta į nacionalinę alėją 1975 metais.

Kasmetiniai renginiai

Nacionalinėje alėjoje rengiami keli didesnio masto kasmetiniai renginiai. Kasmet paskutinį kovo mėnesio šeštadienį, pirmąją nacionalinio vyšnių žydėjimo festivalio dieną prie Vašingtono paminklo vyksta Smithsonian aitvarų festivalis.
Žemės dienos progai skirti renginiai alėjoje vyksta kasmet apie balandžio 22 dieną. Savaitę trunkanti eilė eisenų, ekspozicijų, ritualų ir pasirodymų įvyks nacionalinėje alėjoje 2010 metų balandžio 17-balandžio 25 dienomis paminėti 40-ąją Žemės dienos.
Jungtinių Valstijų karinio jūrų laivyno, oro pajėgų ir sausumos pajėgų orkestrų dalys atlieka muzikinius pasirodymus ant vakarinių JAV Kapitolijaus laiptų pirmadieniais, trečiadieniais ir penktadieniais atitinkamai birželio, liepos ir rugpjūčio mėnesiais.